Vážené študentky, vážení študenti, vážené študentstvo,

s cieľom podporovať Vaše rôzne aktivity Trnavská univerzita v Trnave v súlade s Vyhláškou rektora Trnavskej univerzity v Trnave č. 6/2025 o zásadách tvorby a použitia Fondu na podporu študentov Trnavskej univerzity v Trnave

**vyhlasuje výzvu na prekladanie žiadostí študentských projektov**

na poskytnutie dotácie na podporu rôznych študentských vzdelávacích, odborných, kultúrnych, športových, komunitných, záujmových a voľnočasových aktivít a činností.

**Kto môže podať žiadosť:**

* 1. **študentské organizácie** pôsobiace na univerzite/ fakultách, športové kluby univerzity alebo rôzne spolky či zoskupenia študentov pôsobiace na univerzite v oblasti kultúry, športu, rôznej záujmovej či voľno-časovej činnosti: **žiadosť max. vo výške 1 000 eur**
	2. **skupiny študentov univerzity** (neformálna skupina aspoň troch študentov univerzity/fakúlt): **žiadosť max. vo výške 350 eur**

**Na aké obdobie:** na obdobie **zimného semestra akademického roka 2025/2026** (pre letný semester bude vypísaná výzva počas zimného semestra AR 2025/2026)

**Výška dotácie na všetky projekty:** 4 000 eur na zimný semester AR 2025/2026

**Podávanie žiadostí: od 1.7.2025 do 15.9.2025.**

Študentské projekty **sa zasielajú elektronicky, prostredníctvom formulára** (doc, docx), ktorý tvorí prílohu č. 2, na e-mailovú adresu: prorektor.vzdelavanie@truni.sk.

**Podmienky poskytovania, vyhodnocovania, realizácie a záverečnej správy projektov**: Vyhláška rektora Trnavskej univerzity v Trnave č. 6/2025 o zásadách tvorby a použitia Fondu na podporu študentov Trnavskej univerzity v Trnave

**Úspešné projekty:** projekty, ktorým bude pridelená dotácia, budú zverejnené na webovom sídle TRUNI v časti „Oznamy“ najneskôr do 3.10.2025.